สวัสดีค่ะ หนูมีประจำเดือนล่าสุดวันที่ 31/05 หมดวันที่ 02/06 วันที่ 09/06 หนูมีอะไรกับแฟนไม่ได้ป้องกันมีเพศสัมพันธ์ทั้งหมด4ครั้งแต่ว่าแตกนอกทั้ง4ครั้ง ต่อมาวันที่ 15/06 มีอะไรกับแฟนอีกครั้งไม่ได้ใส่ถุง มีเพศสัมพันธ์1ครั้งแต่มีความรู้สึกว่าแตกในเลยกินยาคุมฉุกเฉินประมาณ5นาทีค่ะกินยาเม็ด2อีกครั้งตอนตี5 อยากทราบว่ามีโอกาสทัองไหมค่ะเเล้วประจำเดือนจริงๆจะมาประมาณวันไหนค่ะแล้วถ้าสมมติว่าท้องควรทำอย่างไรค่ะตอนนี้ไม่พร้อมจริงๆ
สวัสดีค่ะ หากประจำเดือนมาในวันที่ 31 พ.ค. และมีเพศสัมพันธ์ในวันที่ 9 มิ.ย. เท่ากับเลยระยะปลอดภัยไปแล้ว โอกาสที่จะตั้งครรภ์ก็มีได้ส่วนการใช้วิธีการหลั่งนอกนั้น จะมีโอกาสตั้งครรภ์ได้ตั้งแต่ 4%-22% และหากมีเพศสัมพันธ์ต่อทันทีหลังจากที่มีการหลั่งน้ำอสุจิไปแล้ว โอกาสที่จะตั้งครรภ์ก็จะมากขึ้น จากอสุจิที่อาจตกค้างอยู่ในท่อปัสสาวะได้ส่วนการมีเพศสัมพันธ์ในวันที่ 15 มิ.ย. และได้ทานยาคุมฉุกเฉินเม็ดแรกภายใน 5 นาทีนั้น ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับประจำเดือนนั้น มักจะมาในช่วงเวลาเดิม หรืออาจมาช้ากว่าปกติก็ได้ดังนั้นควรรอให้ถึงกำหนดที่ประจำเดือนควรจะมาก่อนค่ะ อย่าเพิ่งกังวลไปล่วงหน้าค่ะหลังจากประจำเดือนมาแล้ว หากยังไม่พร้อมที่จะตั้งครรภ์ ควรหาวิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรใช้ยาคุมฉุกเฉินเป็นประจำค่ะ